Source: http://public.mkab.hu/dev/dontesek.nsf/0/AECBE1AA4D676F89C1258185005906AC?OpenDocument
Timestamp: 2018-01-17 14:37:50
Document Index: 7061534

Matched Legal Cases: ['Pf.21', 'Pf.21', 'Bíróság ', 'bíróság ', 'bíróság ', 'Pf.21', 'bíróság ', 'bíróság ', 'Pf.21']

IV/01421/2017
Ügyszám: IV/01421/2017
Első irat érkezett: 07/04/2017
Az ügy tárgya: A Szolnoki Törvényszék 4.Pf.21.367/2016/4. számú ítélete elleni alkotmányjogi panasz (végrehajtás megszüntetése, szerződés érvénytelensége)
Az indítványozó - az Abtv. 27. §-a alapján - a Szolnoki Törvényszék 4.Pf.21.367/2016/4. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó kölcsöntartozás megfizetése iránti perében a Szolnoki Városi Bíróság jogerősen megállapította, hogy az indítványozónak kölcsönszerződés alapján tartozása áll fenn az alperesi takarékszövetkezettel szemben. A bíróság által kiállított végrehajtható okirat alapján végrehajtási eljárás indult az indítványozó ellen. A végrehajtási eljárás még jelenleg is folyamatban van.
Időközben a Szegedi Ítélőtábla jogerős ítélettel megállapította, hogy kölcsönszerződés érvénytelen. A kölcsönszerződés érvénytelenségére hivatkozással az indítványozó a végrehajtás megszüntetése iránt keresetet terjesztett elő, melyet a Szolnoki Járásbíróság 24.P.20.877/2016/11. számú ítéletével elutasított. A Szolnoki Törvényszék 4.Pf.21.367/2016/4. számú ítélete az elsőfokú bíróság ítéletét helybenhagyta.
Az indítványozó álláspontja szerint a bíróság döntése azért sértette meg az Alaptörvény XXVIII cikkének (1) bekezdésében foglalt tisztességes eljáráshoz való alapjogát, mert szűkítően értelmezte a Pp. 368. § a) pontját, amikor a jogerős ítélettel megállapított érvénytelen kölcsönszerződés tényét nem tekintette a Pp. 368. § a) pontja szerinti oknak, amelynek alapján a végrehajtás megszüntethető. Az érvénytelenség általános jogkövetkezménye az, hogy az ilyen ügyletekre nem lehet jogot alapítani, vagyis a felek által célzott joghatások nem érhetőek el. Továbbá megsértette a (7) bekezdésben foglalt jogorvoslathoz való alapjogát, mert az érvénytelen szerződés ellenére folytatott végrehajtási eljárással összefüggésben a jogorvoslathoz való jogát elvonta. Ezzel sérült az Alaptörvény B) cikkében foglalt jogállamiság elve, azaz a jogbiztonság követelménye..
Szolnoki Törvényszék 4.Pf.21.367/2016/4. számú ítélete
IV_1421_0_2017_indítvány.anonim.pdf